is is is es es es is nb is is is nb is is is is ca is da is is is is en es is ca hu is is nb is hu hu is tr nb is en is sv is nl is sv is uz en sv is is pt en en war is da en de en hu en pt it pt is is is en is en is en is en is en is en en is en gl fr is de sk en is is en is en de is is is is is is is is is en sk is nl is is is is en is
Grillaður hamborgari með Óðalsostum | gottimatinn.is
Theodóra J. Sigurðard. Blöndal
Grillaður hamborgari með Óðalsostum
Það kemur mér eiginlega endalaust á óvart hversu góð máltíð hamborgarar eru. Bandaríkjamenn eru sannfærðir um að þeir eigi heiðurinn af þessari ljúffengu uppgötvun. En sagan er auðvitað mun lengri. Líklega voru Mongólar fyrstir til að snæða hakkað kjöt í stríðsferðum sínum á þrettándu öldinni. Flestar þjóðir Evrópu hafa líka hakkað kjöt og mótað það í einhverslags bollur. En hver fann upp hamborgarann eins og við þekkjum hann í dag?
Líklega mega Bandaríkjamenn eiga heiðurinn af því. En ennþá er deilt um hver var fyrstur til. Samkvæmt heimildum mun fyrsti hamborgarinn hafa litið dagsins ljós á Louis Lunch í New Haven í Conneticut fylki árið 1895. Þá herma fregnir líka að sami réttur hafi verið borinn á borð í Seymor í Wisconsin. En kannski voru það Menchen bræðurnir sem tróðu kjötbollu á milli tveggja brauðsneiða á bæjarhátíð í Hamburg í New York fylki. Hvað sem um þetta má segja er hægt að halda því fram að hamborgarinn hafi tröllriðið heiminum.
Og ekki skrítið. Þetta er ótrúlega ljúffeng máltíð sé vel staðið að gerð hans.
Safaríkur þríosta sveitaborgari með stökkum heimafrönskum
Ég sótti nautahakkið í Kjöthöllina og fékk þau til að hakka fyrir mig nautaframpart og blanda því saman við nautafitu til að fá fullkomið hlutfall á milli kjöts og fitu. Að mínu mati (og flestra annarra) er best að hafa 80 prósent kjöt á móti 20 prósent fitu.
Hráefnalisti fyrir 6 manns
Mótaði hamborgarana í 120-150 g bollur og flatti þær vandlega út.
Ég notaði nokkrar tegundir af osti. Fólk fékk auðvitað að velja sjálft hvaða osta það vildi hafa á hamborgarann.
Hver ostur hefur sína eiginleika. Ég notaði að sjálfsögðu alla ostana á minn borgara.
Til að gera eldamennskuna auðveldari þá útbjó ég ostsneiðarnar á disk þannig að þær voru tilbúnar þegar borgaranum var snúið.
Hamborgarinn var eldaður á blússheitu grilli. Ekki gleyma að salta og pipra.
Þegar hamborgaranum var snúið tyllti ég ostinum ofan á þannig að hann fengi að bráðna yfir kjötið.
Það er ágætt að leyfa hamborgaranum að hvíla í nokkrar mínútur á meðan brauðið er ristað á grillinu. Svo er bara að byggja upp hamborgarann; Smyrja brauðið með djion og majónesi, tylla grænmetinu bæði undir og ofan á - og byrja að hlakka til.
Kartöflurnar voru skornar í bita og steiktar í heitri olíu þangað til að þær voru stökkar að utan, gullinbrúnar og mjúkar að innan.
Verði ykkur að góðu!
Viltu fylgjast með þessum bloggara?
Skráðu þig til að fá nýjustu færslurnar sendar!
Mjólkursamsalan | Gott í matinn | ©2016 | Hafa samband